یەكشەممە, 10 سبت 2017 – 19:35
ڕۆژنیوز ـ ناوهندى ههواڵهکان
ئهنجومهنى باڵاى ڕیفراندۆم ڕایگهیاند، حزب و لایهنهکانی بهشدار له ئهنجوومهنی باڵای ڕیفراندۆم ڕێککهوتن که ڕۆژی پێنجشهممه ١٤ی ٩ی ٢٠١٧ پهرلهمانی ههرێمى کوردستان کارا بکرێتهوه و دانیشتنی ئاسایی خۆی دهست پێبکاتهوه.
ئێوارهى ئهمڕۆ ئهنجومهنى باڵاى ڕیفراندۆم دوای تەواوبوونی کۆبوونەوەیەکی، ڕاگهیهندراوێکى بڵاوکردهوه و ئاماژهى بهوه کرد، که ڕێکهوتوون ڕۆژى ١٤ى ئهم مانگه پهرلهمانى ههرێمى کوردستان کارا بکهنهوه.
له ڕاگهیهندراوهکهدا ئهوهش هاتووه: "ئهنجوومهنی باڵای ڕیفراندۆم جهخت له ئهنجامدانی ڕیفراندۆم له وادهی دیاریکراوی خۆی له ٢٥ی ئهیلوولی ٢٠١٧ دا له ههرێمی کوردستان و ناوچه کوردستانییهکانی دهرهوهی ئیدارهی ههرێم دهکاتهوه و، ههموو ئهو دهنگۆ و پڕوپاگهندانه ڕهتدهکاتهوه که باس له دواخستنی ڕیفراندۆم دهکهن".
ئهوهش خراوهتهڕوو: کۆبوونهوهى ئهمڕۆى ئهنجومهنى باڵاى ڕیفراندۆم به ڕهچاوکردنی دۆخی ههستیاری کوردستان جهختی له پێویستی یهکڕیزی و هاودهنگیی نیشتیمانی و ههماههنگیی نێوان هێزه سیاسییهکان بۆ ههڵمهتی هاوبهشی بانگهشه بۆ ڕیفراندۆم کردهوه.
له ڕاگهیهندراوهکه ئهوه هاتووه: "ئهنجوومهنی باڵای ڕیفراندۆم پشتیوانی تهواوی خۆی بۆ ئیجرائات و ههنگاوه پڕاکتیکییهکانی کۆمیسیۆنی باڵای ههڵبژاردن و ڕاپرسی بۆ پڕۆسهی ڕیفراندۆم دووپات دهکاتهوه و داوایش له حکومهت و لایهنه پهیوهندیدارهکان دهکات که هاوکاری کۆمیسیۆنی باڵای ههڵبژاردن و ڕاپرسی له ههرێمی کوردستان بن".
له کۆتایشدا ئهوه هاتووه: "ئهنجوومهنی باڵای ڕیفراندۆم داوا له ڕێکخراوه بیانییهکان و ڕێکخراوهکانی کۆمهڵگهی مهدهنی دهکات که بهشدار بن له چاودێریکردنی پرۆسهی ڕیفراندۆم له ههرێمی کوردستان".
ک.ک